માનવ જીવનમા ધર્મને માટે ત્રણ  આવશ્યક તત્વ છે, જેમા જ્ઞાનાત્મક, ભાવનાત્મક  અને ક્રિયાત્મક  ત્રણે તત્વની આવશ્યકતા ધર્મમા છે,એટલે કે જ્ઞાનાત્મકનો સબંધ સત્ય સ્વરુપ વિવેક સાથે છે, જ્યારે ભાવનાત્મકનો સબંધ  શુદ્ધ અને પવિત્ર ભાવના સાથે છે,  જ્યારે ક્રિયાત્મક્નો સબંધ માણસની શુદ્ધ  ઇચ્છાઓ વાસના સાથે છે, આમ ધર્મનો સબંધ માણસના સમગ્ર  આંતરિક જીવન સાથે છે,અને આંતરિક જીવન શુદ્ધ સાત્વીક  પવિત્ર અને સ્થિર કરવુ તેજ ધર્મ છે, જે ધર્મમા  આ ઉપરના ત્રણ તત્વોનો આત્મિક સત્ય સ્વરુપ  સમાવેશ હોય  એટલે કે  આ ત્રણે તત્વોની સત્ય સાથે અંતરમા હાજરી હોય ત્યારે જ ધર્મનુ સત્ય સ્વરુપ અનુસરણ છે અને  જીવનમા સત્ય ધર્મ હાજર છે એટલે માણસની પરમાત્મા પ્રત્યેની  સંપુર્ણ પ્રતિક્રિયા અને શોધ એટલે કે તેને અંતરમાથી પરમ તત્વને જાણવુ અનુભવવુ અને અનુભૂતિ કરવી છે, એટલે કે માણસ પરમાત્માના સબંધમા પોતાના શુદ્ધ હ્રદય અને સત્ય સ્વરુપ  વિવેક્ની મદદથી સત્ય સ્વરુપ થઇને પરમાત્માની શોધ યુગોથી કરતો આવ્યો છે,અને તેમા તેને સફ્ળતા પણ મહદ અંશે મળેલ છે.